
92                                                  DR 31.7.2018                                                                         

 

 

Tuan Lim Guan Eng: Terima kasih. Kita akan serah kepada pihak penguat kuasa 
termasuk PDRM dan Jabatan Kastam dan Eksais untuk mengambil tindakan. Akan tetapi, 
saya memang bersetuju dengan Yang Berhormat daripada Jelutong bahawa ini menunjukkan 
sesuatu yang tidak seimbang iaitu apabila GST dilaksanakan, rakyat susah tetapi yang lain 
pula ada juga yang tidak susah.  

Puan Kasthuriraani a/p Patto [Batu Kawan]: Yang Berhormat Menteri, sedikit 
penjelasan. 

Timbalan Yang di-Pertua [Tuan Nga Kor Ming]: Ya, Yang Berhormat Batu Kawan. 

Tuan Lim Guan Eng: Oh, sila. 

Puan Kasthuriraani a/p Patto [Batu Kawan]: Terima kasih Tuan Yang di-Pertua, 
terima kasih Yang Berhormat Menteri. Dalam nafas yang sama, melihat skala rasuah dalam 
rasuah dan korupsi dalam skandal 1MDB ini, melihat segala penyelewengan dan penipuan 
yang telah berlaku, apakah tindakan kementerian? Adakah kementerian akan mengambil 
tindakan undang-undang terhadap Presiden 1MDB, Arul Kanda yang selama ini tidak diambil 
apa-apa tindakan oleh kerajaan sebelum ini? Mohon penjelasan. Terima kasih. 

Tuan Lim Guan Eng: Tindakan jenayah ataupun salah laku telah pun diserahkan 
kepada jawatankuasa khas yang ditubuhkan untuk menyiasat 1MDB. Saya rasa bukan 
tempat saya untuk menerangkan apakah tindakan yang telah pun diambil kerana ia 
melibatkan undang-undang. Akan tetapi yang saya boleh sebut di sini ialah bahawa pihak 
kementerian telah menjalankan tindakan guaman untuk mendapat balik bayaran RM2.5 juta 
yang telah pun dibayar kepada dia oleh kerajaan lama dan bahawa kita tidak akan membayar 
baki RM2.5 juta.  

Pada masa yang sama, pihak kementerian juga akan menuntut bayaran daripada 
mana-mana syarikat yang telah memberikan nasihat kepakaran dari segi kewangan kepada 
1MDB di mana bon ataupun pinjaman diperoleh dengan kadar yang tinggi. Kadang-kadang 
100 sehingga 120 basis points lebih tinggi daripada kadar pasaran. Kita pun akan mengkaji 
untuk mengambil tindakan terhadap mereka. Di antara syarikat tersebut adalah Goldman 
Sachs, di mana tuntutan akan dibuat ke atas bayaran sebanyak USD588 juta yang telah 
dibayar dan juga tidak memberikan sebarang manfaat daripada urusan di antara Goldman 
Sachs dan 1MDB. Terima kasih. 

Tuan Kesavan a/l Subramaniam [Sungai Siput]: Sungai Siput minta laluan. 

Tuan Lim Guan Eng: Sila. 

Tuan Kesavan a/l Subramaniam [Sungai Siput]: Terima kasih Yang Berhormat 
Menteri Kewangan. Yang Berhormat Menteri Kewangan, dalam Titah Diraja Seri Paduka 
Baginda Yang di-Pertuan Agong dalam perkara 7, di mana Tuanku menyokong langkah 
Kerajaan Pakatan Harapan memansuhkan GST.  

Saya lihat sebelah sana, sebahagian daripada Ahli Yang Berhormat menentang 
pelaksanaan memansuhkan GST. Apa pandangan Yang Berhormat Menteri terhadap ahli-
ahli di sebelah sana yang tidak setuju dengan Titah Diraja Tuanku terhadap GST? Terima 
kasih. 

Tuan Lim Guan Eng: Tentulah di sini kita boleh lihat bahawa Barisan Nasional 
masih menganggap GST adalah ubat penawar segala-galanya sungguhpun dia membawa 
penderitaan kepada rakyat. Itulah sebabnya pihak Kerajaan Pakatan ingin memansuhkan 
GST dengan syarat kita boleh gantikan dengan SST. Sekali lagi, saya melahirkan harapan 
bahawa pihak pembangkang janganlah sabotaj dasar ekonomi negara dengan mengarahkan 
Senat untuk tidak meluluskan SST. Ini kerana sekiranya ini berlaku, ini adalah satu perkara 
yang tidak menghormati lunas demokrasi.  

 

 

 



Tuan Lim Guan Eng: Terima kasih. Kita akan serah kepada pihak penguat kuasa termasuk PDRM dan Jabatan Kastam dan Eksais untuk mengambil tindakan. Akan tetapi, saya memang bersetuju dengan Yang Berhormat daripada Jelutong bahawa ini menunjukkan sesuatu yang tidak seimbang iaitu apabila GST dilaksanakan, rakyat susah tetapi yang lain pula ada juga yang tidak susah. Puan Kasthuriraani a/p Patto [Batu Kawan]: Yang Berhormat Menteri, sedikit penjelasan. Timbalan Yang di-Pertua [Tuan Nga Kor Ming]: Ya, Yang Berhormat Batu Kawan. Tuan Lim Guan Eng: Oh, sila. Puan Kasthuriraani a/p Patto [Batu Kawan]: Terima kasih Tuan Yang di-Pertua, terima kasih Yang Berhormat Menteri. Dalam nafas yang sama, melihat skala rasuah dalam rasuah dan korupsi dalam skandal 1MDB ini, melihat segala penyelewengan dan penipuan yang telah berlaku, apakah tindakan kementerian? Adakah kementerian akan mengambil tindakan undang-undang terhadap Presiden 1MDB, Arul Kanda yang selama ini tidak diambil apa-apa tindakan oleh kerajaan sebelum ini? Mohon penjelasan. Terima kasih. Tuan Lim Guan Eng: Tindakan jenayah ataupun salah laku telah pun diserahkan kepada jawatankuasa khas yang ditubuhkan untuk menyiasat 1MDB. Saya rasa bukan tempat saya untuk menerangkan apakah tindakan yang telah pun diambil kerana ia melibatkan undang-undang. Akan tetapi yang saya boleh sebut di sini ialah bahawa pihak kementerian telah menjalankan tindakan guaman untuk mendapat balik bayaran RM2.5 juta yang telah pun dibayar kepada dia oleh kerajaan lama dan bahawa kita tidak akan membayar baki RM2.5 juta. Pada masa yang sama, pihak kementerian juga akan menuntut bayaran daripada mana-mana syarikat yang telah memberikan nasihat kepakaran dari segi kewangan kepada 1MDB di mana bon ataupun pinjaman diperoleh dengan kadar yang tinggi. Kadang-kadang 100 sehingga 120 basis points lebih tinggi daripada kadar pasaran. Kita pun akan mengkaji untuk mengambil tindakan terhadap mereka. Di antara syarikat tersebut adalah Goldman Sachs, di mana tuntutan akan dibuat ke atas bayaran sebanyak USD588 juta yang telah dibayar dan juga tidak memberikan sebarang manfaat daripada urusan di antara Goldman Sachs dan 1MDB. Terima kasih. Tuan Kesavan a/l Subramaniam [Sungai Siput]: Sungai Siput minta laluan. Tuan Lim Guan Eng: Sila. Tuan Kesavan a/l Subramaniam [Sungai Siput]: Terima kasih Yang Berhormat Menteri Kewangan. Yang Berhormat Menteri Kewangan, dalam Titah Diraja Seri Paduka Baginda Yang di-Pertuan Agong dalam perkara 7, di mana Tuanku menyokong langkah Kerajaan Pakatan Harapan memansuhkan GST. Saya lihat sebelah sana, sebahagian daripada Ahli Yang Berhormat menentang pelaksanaan memansuhkan GST. Apa pandangan Yang Berhormat Menteri terhadap ahli- ahli di sebelah sana yang tidak setuju dengan Titah Diraja Tuanku terhadap GST? Terima kasih. Tuan Lim Guan Eng: Tentulah di sini kita boleh lihat bahawa Barisan Nasional masih menganggap GST adalah ubat penawar segala-galanya sungguhpun dia membawa penderitaan kepada rakyat. Itulah sebabnya pihak Kerajaan Pakatan ingin memansuhkan GST dengan syarat kita boleh gantikan dengan SST. Sekali lagi, saya melahirkan harapan bahawa pihak pembangkang janganlah sabotaj dasar ekonomi negara dengan mengarahkan Senat untuk tidak meluluskan SST. Ini kerana sekiranya ini berlaku, ini adalah satu perkara yang tidak menghormati lunas demokrasi.